**GULLEIKSHELDREN**

På vestsida av Kvanngjelet, langt inne i Kvanndalsdalen i 300-400 meters høgd over havet ligg husmannsplassen Holstø. Her budde Gulleik Tormodsen frå Voss saman med kona Inga Bårdsdtr. I kring år 1800. Dei hadde ein son, Tormod f. 1799 som døydde same året. Ein ny Tormod vart fødd i 1800. Håvard Kvandal har fortalt om dei som budde her:

«Sjur Johannesson Kvanndal 1846-1931 fortalde at far hans Johannes Sjurson Kvanndal 1811-1892 minnest dei. Det var på deira gard, bnr nr 1 at Gulleik hadde plassert Holstø. Murane etter stova syner endå. Og dei gamle fortalde at ei snøskreda tok stova, og sidan budde dei under heldren med dyra sine. «Gulleiksheldren» er noko stor, og på framsida var det timbra bra opp og tetta med høy. Under heldren ligg endå trevyrke etter båsar som var der.

I eit papir frå 1805 står: «At den husmand som beboer plasset Holstøet, og den husmand som beboer plasset Longskor skal begge støle på stølen Hestestana.» Det viser at båe desse husmenn hadde same rettigheiter. Longeskor var eit stort og godt plass, og då kunne ikkje Holstø vera så radt lite heller. Men det låg svært avsides.

Om vintrane arbeidde Gulleik auser som han selde. Spelemann var han også. Segna her fortel det same som på Voss at slektningar kom og henta dei heimatt, og at Gulleik tok seg turar nedatt til staden der dei hadde budd i så mange år. Staden kallast i dag for «Plasset» og «Holstø» kallast stølen som i 1805 kallast «Hesestana».

I 1880 var eigedomsretten til Holstø seld frå bnr 1 i Kvanndal til garden Naustflot. I dag er det Gunnar Kaland som eig Holstø. Han har bygd nytt stølshus på tufta. Dei nytta stølen som sauebeite fram til 1960 .

God tur! Granvin Turlag

Kjelde: «Stølane i Granvin» av Torbjørn Seim